— Рэпертуар — гэта твар ансамбля, — упэўнены Віктар Іванавіч. — Калі вучыўся, нам раілі: каб абнаўляць рэпертуар, сачыце за творчасцю ансамбля “Бяседа” і пераймайце іх песні. Але я адразу вырашыў, што рабіць так не буду ніколі. Песні павінны, як вопратка, пасаваць чалавеку. Таму ў “Бяседы” можна павучыцца ўменню трымаць сябе на сцэне, складаць канцэртную праграму, але рэпертуар трэба падбіраць пад сваіх музыкантаў.